CELEX: 31993R0184
Language: el
Date: 1993-01-29 00:00:00
Title: Κανονισμός (ΕΟΚ) αριθ. 184/93 της Επιτροπής της 29ης Ιανουαρίου 1993 για την τροποποίηση του κανονισμού (ΕΟΚ) αριθ. 1725/79 περί των λεπτομερειών χορηγήσεως των ενισχύσεων στο αποκορυφωμένο γάλα που μεταποιείται σε σύνθετες ζωοτροφές και στο αποκορυφωμένο γάλα σε σκόνη που προορίζεται ιδίως για τη διατροφή των μόσχων

Avis juridique important

|

31993R0184

Κανονισμός (ΕΟΚ) αριθ. 184/93 της Επιτροπής της 29ης Ιανουαρίου 1993 για την τροποποίηση του κανονισμού (ΕΟΚ) αριθ. 1725/79 περί των λεπτομερειών χορηγήσεως των ενισχύσεων στο αποκορυφωμένο γάλα που μεταποιείται σε σύνθετες ζωοτροφές και στο αποκορυφωμένο γάλα σε σκόνη που προορίζεται ιδίως για τη διατροφή των μόσχων  

Επίσημη Εφημερίδα αριθ. L 022 της 30/01/1993 σ. 0069 - 0069 Φινλανδική ειδική έκδοση: Κεφάλαιο 3 τόμος 48 σ. 0065  Σουηδική ειδική έκδοση: Κεφάλαιο 3 τόμος 48 σ. 0065 

ΚΑΝΟΝΙΣΜΟΣ (ΕΟΚ) αριθ. 184/93 ΤΗΣ ΕΠΙΤΡΟΠΗΣ της 29ης Ιανουαρίου 1993 για την τροποποίηση του κανονισμού (ΕΟΚ) αριθ. 1725/79 περί των λεπτομερειών χορηγήσεως των ενισχύσεων στο αποκορυφωμένο γάλα που μεταποιείται σε σύνθετες ζωοτροφές και στο  αποκορυφωμένο γάλα σε σκόνη που προορίζεται ιδίως για τη διατροφή των μόσχωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το  άρθρο 10 παράγραφος 3,  Εκτιμώντας:  ότι, σε εφαρμογή του άρθρου 4 παράγραφος 1 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3480/90 (4), η χορήγηση της ενισχύσεως του αποκορυφωμένου γάλακτος σε σκόνη που μεταποιείται σε  σύνθετες ζωοτροφές υπόκεινται στην υποχρέωση να ενσωματώνονται 50 χιλιόγραμμα τουλάχιστον σκόνης ανά 100 χιλιόγραμμα τελικού προϊόντος- ότι από την εξέλιξη της αγοράς του αποκορυφωμένου γάλακτος είναι αδύνατη η τροποποίηση του προαναφερθέντος ποσοστού  ενσωματώσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 του κανονισμού (ΕΟΚ) αριθ. 1725/79 προστίθεται η ακόλουθη παράγραφος:  "1α. Κατά παρέκκλιση από την παράγραφο 1, για τις σύνθετες ζωοτροφές που παρασκευάζονται μεταξύ της 1ης Φεβρουαρίου και της 31ης Δεκεμβρίου 1993, η ελάχιστη ποσότητα των 50 χιλιογράμμων που αναφέρεται στο πρώτο εδάφιο στοιχείο α) και στο τέταρτο εδάφιο  καθορίζεται σε 35 χιλιόγραμμα- στην περίπτωση αυτή, η ποσότητα των 45 χιλιογράμμων που αναφέρεται στο τέταρτο εδάφιο της εν λόγου παραγράφου καθορίζεται σε 30 χιλιόγραμμα." Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιανουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 215 της 30. 7. 1992, σ. 83.  (3) ΕΕ αριθ. L 199 της 7. 8. 1979, σ. 1.  (4) ΕΕ αριθ. L 336 της 1. 12. 1990, σ. 68.